sagorsarker/bangla-wikipedia huggingface dataset:
মুড়াপাড়া ইউনিয়ন

চেয়ারম্যান তোফায়েল আহাম্মেদ আলমাস।
মুড়াপাড়া তেমন কোন ইতিহাস খুজে পাওয়া না গেলেও মুড়াপাড়ায় দুজন জমিদারের নাম জড়িয়ে আছে। তারা হলেন হরেন্দ্র নারায়ন ব্যাণার্জি এবং জ্ঞানেন্দ্র নারায়ন ব্যানার্জী। তারা ১৯০৪ সালের এর আগে এখানে জমিদারীর গোড়পত্তন করেন। এই এলাকায় তারা বিশাল জমিদার বাড়ি নির্মাণ করেন। যা বর্তমানে মুড়াপাড়া জমিদার বাড়ী নামে পরিচিত। তারা বেশ কিছু মন্দির ও নির্মাণ করেন এই এলাকায়। বেড়ানোর জন্য মুড়াপাড়া চমৎকার একটি জায়গা। মুড়াপাড়া জমিদার বাড়িটি স্থাপনার কাজ ১৭৮৯ সালে রাজা রাম রতন ব্যানার্জী নামের ততকালীন হিন্দু রাজা শুরু করেন প্রাসাদটির নির্মাণ কাজ শেষ হতে প্রায় ১০ বছর লেগে যায় ১৭৯৯ সালের কিছু পূর্বে জমিদার বাড়িটির নির্মাণ কাজ শেষ হয়। এই এলাকায় তারা প্রায় ১৩০ বছরেরও বেশি সময় ধরে রাজত্ব করেন।
এর আয়তন ২১৪৫ একর, জনসংখ্যা ৫৮,২০০ জন(প্রায়) এবং গ্রামের সংখ্যা ২৭টি।
মুড়াপাড়া ইউনিয়নে সরকারী প্রাথমিক বিদ্যালয় ৮টি, বেসরকারী প্রাথমিক বিদ্যালয় ২টি, মাধ্যমিক বিদ্যালয় ২টি, মাদ্রাসা ৯টি, কলেজ ১টি এবং লাইব্রেরী ১টি।
অমর জেলিফিস

অমর জেলিফিস (; "টুরিটোসিস ডোরনি") জেলিফিসের একটি প্রজাতি। ছোট ছোট এই জেলিফিস জৈবিকভাবে অমর এবং ভূমধ্য সাগর ও জাপান-এর জলে পাওয়া যায়। এটিই জানামতে এমন একমাত্র প্রাণীর উদাহরণ যা যৌন পূর্ণতাপ্রাপ্তির পর নিজেকে সম্পূর্ণভাবে একটি যৌন অপূর্ণাঙ্গ, ঔপনিবেশিক পর্যায়ে রূপান্তরিত করার ক্ষমতা রাখে।
অধিকাংশ অন্যান্য হাইড্রাজোনদের মতো অমর জেলিফিস প্লানুলা নামে পরিচিত স্বাধীন-সাঁতুরে ক্ষুদ্র শুককীট হিসাবে তাদের জীবন শুরু করে। এই প্লানুলাগুলি থিতিয়ে পড়ে সমুদ্রের তলের সাথে সংযুক্ত হয় এবং পলিপ এর একটি উপনিবেশ তৈরি করে। এই পলিপগুলি ব্যাপকভাবে শাখা-প্রশাখাপূর্ণ একটি বিন্যাস গঠন করে যা সাধারণত অন্যান্য বেশিরভাগ জেলিফিস প্রজাতির মধ্যে দেখা যায় না। মেডুসি নামে পরিচিত জেলিফিস তারপর পলিপ থেকে কুঁড়ি নিঃস্বরনের মাধ্যমে মুক্ত সাঁতুরে জীবন পায় এবং এক সময় যৌন পরিপক্কতা লাভ করে। যৌন পরিপক্ব অবস্থায় তারা খুব দ্রুত অন্য প্রজাতির জেলিফিস শিকার করে। সমস্ত পলিপ এবং একটি নির্দিষ্ট প্লানুলা থেকে উদ্ভূত সকল জেলিফিস জেনেটিকভাবে অভিন্ন ক্লোনস হয়। একটি "অমর জেলিফিস" যখন পরিবেশগত চাপ বা শারীরিক অচলবস্থার সম্মুখীন হয় অথবা, অসুস্থ বা বয়স্ক হয়ে পড়ে, এটি তখন নিজেকে পলিপ পর্যায়ে রূপান্তরিত করে একটি নতুন পলিপ উপনিবেশ বিরচন করতে পারে। কোষ উন্নয়ন প্রক্রিয়া, ট্রান্সডিফারেন্সিয়েশন-এর মাধ্যমে এটি সম্ভব হয় যা কোষের ডিফারেন্সিয়েটেড অবস্থার পরিবর্তিত করে নতুন ধরনের কোষে রূপান্তরিত করে।
তাত্ত্বিকভাবে, অনির্দিষ্টকাল ধরে এবং কার্যকরভাবে এই প্রক্রিয়া চলতে পারে বলে "অমর জেলিফিস" জৈবিকভাবে অমর। প্রকৃতিতে, অধিকাংশ অমর জেলিফিস শিকারের বশীভূত হয় বা রোগের কারণে মেডুসা পর্যায় থেকে পপিপ অবস্থায় পরিবর্তন হতে পারে না।
"অমর জেলিফিস"-কে পূর্বে "T. nutricula" হিসাবে শ্রেণীবদ্ধ করা হয়েছিলো।
সনি পিকচার্স ক্লাসিকস

সনি পিকচারস্ ক্লাসিকস () এটি একটি স্বাধীন চলচ্চিত্র। ১৯৯২ সালের পহেলা জানুয়ারি এটি গঠন করা হয়।
সনি পিকচার ক্লাসিকের স্বল্পদৈর্ঘ্য চলচ্চিত্র নির্মাণের ইতিহাসে যুক্তিসঙ্গত বিনিয়োগ করার ক্ষেত্রে বিশেষ খ্যাতি রয়েছে।
পোপ ষোড়শ বেনেডিক্ট

পোপ এ্যামিরেটাস ষোড়শ বেনেডিক্ট (; ; জন্ম: "য়োজেফ আলৈজিউস রাৎসিঙার"; ; ১৬ এপ্রিল ১৯২৭ – ৩১ ডিসেম্বর ২০২২) খ্রিস্ট ধর্মীয় ক্যাথেলিক সম্প্রদায়ের সর্ব্বোচ্চ ধর্মগুরু পোপ হিসাবে ২০০৫ সাল থেকে ২০১৩ সালে পদত্যাগ করার পূর্ব পর্যন্ত দায়িত্ব পালন করেন। ১৪১৫ সালে ত্রয়োদশ গ্রেগরির পর প্রথম ব্যক্তি, যিনি মৃত্যুর আগেই পোপের দায়িত্ব ছেড়েছিলেন। পোপ দ্বিতীয় জন পল-এর মৃত্যুর পর ২০০৫ সালের ১৯ এপ্রিল তিনি পোপ নির্বাচিত হন এবং ২৪ এপ্রিল ২০০৫ সালের ২৪ এপ্রিল তারিখ অভিষিক্ত হন।
তিনি ২০২২ সালের ৩১ ডিসেম্বর মারা যান।
অ্যাডাম লিথ

অ্যাডাম লিথ (জন্ম: ২৫ সেপ্টেম্বর, ১৯৮৭) উত্তর ইয়র্কশায়ারের হুইটবি এলাকায় জন্মগ্রহণকারী ইংরেজ ক্রিকেটার। বামহাতি উদ্বোধনী ব্যাটসম্যান হিসেবে ২০১৫ থেকে ইংল্যান্ড ক্রিকেট দলে প্রতিনিধিত্ব করছেন। ঘরোয়া প্রথম-শ্রেণীর ক্রিকেটে ইয়র্কশায়ার কাউন্টি ক্রিকেট ক্লাবে খেলছেন। এছাড়াও ইংল্যান্ডের অনূর্ধ্ব-১৯ দলে খেলেছেন তিনি।
২০০৬ সালে প্রো৪০ প্রতিযোগিতায় ইয়র্কশায়ারের পক্ষে অভিষেক ঘটে তার। এরপর মে, ২০০৭ সাল থেকে ইয়র্কশায়ার ক্রিকেট ক্লাবে প্রথম-শ্রেণীর ক্রিকেটে প্রতিনিধিত্ব করছেন। অভিষেক খেলায় প্রতিপক্ষ দল ছিল লাফবোরা ইউসিসিই। অনূর্ধ্ব-১৬ দলের পক্ষে দক্ষিণ আফ্রিকা, অনূর্ধ্ব-১৯ দলের পক্ষে মালয়েশিয়া, ভারত ও পাকিস্তানের বিপক্ষে অংশগ্রহণ করেন।
২০০৮ সালে কাউন্টি চ্যাম্পিয়নশীপে ৬৪৫ রান তোলেন ও বর্ষসেরা ইয়র্কশায়ার সিসিসি তরুণ খেলোয়াড়ের পুরস্কার পান। এ মৌসুম শেষে তিন বছর মেয়াদে ইয়র্কশায়ারের সাথে চুক্তিবদ্ধ হন। ২০০৯ সালে গ-শ্রেণীভূক্ত খেলোয়াড়রূপে মনোনীত হন। ২০১০ সালে ইয়র্কশায়ার দলের প্রধান খেলোয়াড় হিসেবে চিহ্নিত হন। ঐ বছরে প্রথম-খেলোয়াড়রূপে এক হাজার রানের কোটা স্পর্শ করেন। ২৪ আগস্ট, ২০১০ তারিখে কাউন্টির পক্ষে ক্যাপ পান। জুলাই, ২০১২ সালে গ্রেস রোডে অনুষ্ঠিত কাউন্টি চ্যাম্পিয়নশীপের খেলায় লিচেস্টারশায়ারের বিপক্ষে খেলায় প্রথম ইয়র্কশায়ার ব্যাটসম্যানরূপে দুই শতাধিক রান সংগ্রহ করে কাউন্টি রেকর্ড গড়েন। তিনি ইনিংসের পুরোটা সময়ই ব্যাটিং করেন। এছাড়াও প্রথম-শ্রেণীর ক্রিকেটে নিজস্ব সেরা অপরাজিত ২৪৮* রান তোলেন।
মার্চ, ২০১৫ সালে ওয়েস্ট ইন্ডিজ সফরের জন্য ক্যাপবিহীন অবস্থায় ইংল্যান্ডের টেস্ট দলে অন্তর্ভুক্ত হন। কিন্তু জোনাথন ট্রটকে প্রাধান্য দেয়ায় কোন টেস্টে অংশগ্রহণের সুযোগ পাননি তিনি। অতঃপর মে, ২০১৫ সালে সফরকারী নিউজিল্যান্ডের বিপক্ষে টেস্ট অভিষেক ঘটে তার। লর্ডসে অনুষ্ঠিত ঐ খেলায় তিনি প্রথম বলেই প্রথম টেস্ট রান করার গৌরব অর্জন করেন। কিন্তু উভয় ইনিংসেই (৭, ১২) তিনি যথেষ্ট রান তুলতে ব্যর্থ হন। তাস্বত্ত্বেও দল ১২৪ রানে বিজয়ী হয়ে সিরিজে ১-০ ব্যবধানে এগিয়ে যায়। দ্বিতীয় টেস্টের প্রথম ইনিংসে ১০৭ রান করে দলের সর্বোচ্চ রান সংগ্রহকারী হন ও প্রথম টেস্ট সেঞ্চুরি করেন। দ্বিতীয় ইনিংসে তিনি ২৪ রান তোলেন। ঐ খেলায় ইংল্যান্ড ১৯৯ রানে পরাজিত হয়। ফলে সিরিজটি ১-১ ব্যবধানে ড্রয়ে পরিণত হয়। জুলাই, ২০১৫ সালে কার্ডিফের সোফিয়া গার্ডেনসে তার অ্যাশেজে অভিষেক ঘটে। অ্যালাস্টেয়ার কুকের সাথে তিনি ব্যাটিং উদ্বোধনে নামেন।
ওয়েব অনুসন্ধান ইঞ্জিন

ওয়েব সার্চ ইঞ্জিন বা আন্তর্জাল অনুসন্ধান ব্যবস্থা হল ওয়ার্ল্ড ওয়াইড ওয়েব বা আন্তর্জালের দুনিয়াতে যেকোনো তথ্য বা ছবি খুঁজে বের করার প্রযুক্তি মাধ্যম। অনুসন্ধান ইঞ্জিনের মাধ্যমে বিভিন্ন ওয়েবসাইট থেকে তথ্য সংগ্রহ করে প্রদর্শন করা হয়ে থাকে।
ওয়েব সার্চ ইঞ্জিন ক্রোলার বট এর মাধ্যমে তথ্য সংগ্রহ করে।
ইন্টারনেট অনুসন্ধান ইঞ্জিনের যাত্রা শুরু হয় ১৯৯০ সালের ডিসেম্বর মাসে। অবশ্য এর আগে ১৯৮৬ সালে হিউলেট প্যাকার্ড প্রতিষ্ঠান কর্তৃক প্রথম অনুসন্ধান ইঞ্জিন আবিষ্কৃত হয়। ১৯৯৪ সালে চালু হয় প্রথম পূর্ণ টেক্সট ওয়েব অনুসন্ধান ইঞ্জিন ওয়েবক্রলার।
ওয়েব সার্চ ইঞ্জিন মূলত তিনটি ধাপে কাজ করে:
সার্চ ইঞ্জিনের ওয়েব ক্রলার (bots/spiders) ইন্টারলিঙ্ক অনুসরণ করে নতুন ক
ক্রলার দ্বারা সংগ্রহ করা ওয়েবপেজের তথ্য সার্চ ইঞ্জিনের ডাটাবেসে সংরক্ষণ (indexing) করাওয়েবপেজের টেক্সট, কীওয়ার্ড, ইমেজ, ভিডিও, মেটাডাটা ইত্যাদি বিশ্লেষণ করে এবং কোন কোন পৃষ্ঠাগুলো কোন কীওয়ার্ডের জন্য র‍্যাংক করতে পারে তা নির্ধারণ করে।
যখন কেউ সার্চ করে, তখন সার্চ ইঞ্জিন তার ইনডেক্স থেকে সবচেয়ে প্রাসঙ্গিক ও মানসম্পন্ন পৃষ্ঠাগুলো অ্যালগরিদমের মাধ্যমে র‍্যাংক করে এবং সার্চ রেজাল্ট পৃষ্ঠায় (SERP) দেখায়। র‍্যাংকিং নির্ধারণে বিভিন্ন ফ্যাক্টর কাজ করে, যেমন:
বনি শাইবা

বনি শাইবা (আরবি: Banī Shaybah بني شيبه) একটি আরব গোত্র। কাবার চাবি এই গোত্রের তত্ত্বাবধানে থাকে।
মুহাম্মদ এর নবুওয়তের পূর্ব থেকে বনি শাইবা গোত্রের কাছে কাবার চাবি রাখা হত। মক্কা বিজয়ের পর তিনি (মুহাম্মদ ) বনি শাইবা গোত্রকে চাবির রক্ষণাবেক্ষণের দায়িত্বে বহাল রাখেন। তিনি হাশরের দিন পর্যন্ত তাদের এই দায়িত্ব দেন এবং বলেন যে অত্যাচারী ছাড়া কেউ তাদের কাছ থেকে কাবার চাবি ছিনিয়ে নেবে না। ২০২৪ সালের জুন মাস থেকে বর্তমান কাবার চাবি এই পরিবারর ড.আব্দুল ওয়াহাব বিন জিয়ান আল শাইবির নিকট
ভক্তিবেদান্ত বুক ট্রাস্ট

ভক্তিবেদান্ত বুক ট্রাস্ট (বিবিটি) () কৃষ্ণ ও দর্শন, ধর্ম এবং ভারতের গৌড়ীয় বৈষ্ণব ঐতিহ্য-সংস্কৃতি বিষয়ক বইয়ের বৃহত্তম প্রকাশনা। এটি আন্তর্জাতিক কৃষ্ণ ভাবনামৃত সংঘের (ইসকন) প্রতিষ্ঠাতা-আচার্য অভয়চরণারবিন্দ ভক্তিবেদান্ত স্বামী প্রভুপাদ কর্তৃক ১৯৭২ সালে প্রতিষ্ঠিত হয়। এছাড়াও এটি ব্যাক টু গডহেড নামে ইংরেজি, হিন্দি, মারাঠি, বাংলা, ইতালীয়, হাঙ্গেরীয়, এবং অন্যান্য ভাষায় একটি পত্রিকা প্রকাশ করে থাকে। এটি একটি অলাভজনক সংগঠন যা ইসকন থেকে স্বতন্ত্র।
বিষখালী নদী

বিষখালী নদী বাংলাদেশের দক্ষিণ-পশ্চিমাঞ্চলের ঝালকাঠি ও বরগুনা জেলার একটি নদী। নদীটির দৈর্ঘ্য ১০৫ কিলোমিটার, গড় প্রস্থ ৭৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিষখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬০।
বিষখালী নদীটি ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন এলাকায় প্রবহমান সুগন্ধা নদী হতে উৎপত্তি লাভ করেছে। অতঃপর এই নদীর জলধারা রাজাপুর, কাঁঠালিয়া ও বেতাগী উপজেলা অতিক্রম করে বরগুনা জেলার পাথরঘাটা উপজেলার পাথরঘাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
বিষখালী নদীটি অত্যন্ত খরস্রোতা নদী। ঝালকাঠি জেলায় এসে নদীটি বড় বাঁক নিয়ে বরগুনা জেলার মধ্যভাগ দিয়ে প্রবাহিত হয়ে বঙ্গোপসাগরে গিয়ে পড়েছে। গতিপথের প্রথম ৩০ কিমি এর গড় প্রস্থ হল ১ কিমি। পরবর্তি ৬৬ কিমি এই নদীর গড় প্রস্থ প্রায় ২ কিমি। এর গড় গভীরতা ১৬ মিটার। কাউখালি এবং গাবখান খালের মাধ্যমে মধুমতি এবং কচা নদীর পানি বিষখালী নদীতে প্রবাহিত হয়েছে। জোয়ারভাটা এই নদীতে সক্রিয়। সমুদ্রতটের খুব কাছে হওয়ায় এই নদীর পানিতে লবনাক্ততার অস্তিত্ব পাওয়া যায়। বিষখালীর দুইটি শাখা নদী খাগদোন খাল ও বদনখালি খাল।
জার্মেইন ব্ল্যাকউড

জার্মেইন ব্ল্যাকউড (জন্ম: ২০ নভেম্বর, ১৯৯১) জ্যামাইকায় জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন। ঘরোয়া ক্রিকেটে জ্যামাইকা ও জ্যামাইকা তালাওয়াসের পক্ষে খেলে থাকেন তিনি।
১৬ জুন, ২০১৪ তারিখে পোর্ট অব স্পেনে অনুষ্ঠিত সফরকারী নিউজিল্যান্ডের বিপক্ষে ২য় টেস্টে অভিষেক ঘটে তার। ১৫ এপ্রিল, ২০১৫ তারিখে তিনি তার প্রথম টেস্ট সেঞ্চুরি করেন। সফরকারী ইংল্যান্ডের বিপক্ষে ওয়েস্ট ইন্ডিজের প্রথম ইনিংসে ২২০ বলে অপরাজিত ১১২* রান তোলেন।
শিমূল ইউসুফ

শিমূল ইউসুফ (জন্ম: ২১ মার্চ ১৯৫৭) একজন বাংলাদেশী অভিনেত্রী, পরিচালক এবং গায়িকা। শিল্পকলার অভিনয় শাখায় তার অবদানের জন্য তাকে ২০২৩ সালে বাংলাদেশ সরকার কর্তৃক একুশে পদক প্রদান করা হয়।
শিমূল ইউসুফ মার্চ ২১, ১৯৫৭ সালে ঢাকায় জন্মগ্রহণ করেন। তার পৈতৃক বাড়ি ঢাকার সন্নিহিত বিক্রমপুরে(বর্তমান মুন্সীগঞ্জের শ্রীনগর উপজেলা এ) সাত ভাই বোনদের মধ্যে তিনি সবার ছোট ছিলেন। তার পিতা মেহতের বিল্লাহ কমলাপুরে একজন গায়ক হিসেবে কাজ করতেন। শিমুল পাচঁ বছর বয়স থেকে গান শুরু করেন। তিনি রেডিও এবং টেলিভিশনে গান পরিবেশন করতেন এবং কচি কাঁচার মেলা নামক একটি শিশুদের গানের অনুষ্ঠানে তিনি গান গায়তে যান। তিনি ওস্তাদ হেলাল উদ্দিন, পি সি গোমেজ, আলতাপ মাহমুদ এবং আব্দুল লতিফ থেকে শাস্ত্রীয় এবং বাংলাদেশের ঐতিহ্যগত গানের উপর প্রশিক্ষণ গ্রহণ করেন। ১৯৬২ সালে মাত্র ৫ বছর বয়সে তিনি শিশুশিল্পী হিসাবে মঞ্চে অভিনয় ও সঙ্গীত জীবন শুরু করেন। ১৯৬৩ সালে তিনি তৎকালীন রেডিও পাকিস্তানে শিশুশিল্পী হিসাবে আত্মপ্রকাশ করেন। ১৯৬৪ সালে তঃকালীন পাকিস্তান টেলিভিশনের সম্প্রচারের প্রথম দিন শিশুশিল্পী হিসাবে সঙ্গীত পরিবেশন করেন।
১৯৭৪ সালে তিনি ঢাকা থিয়েটাওে যোগ দেন এবং এ পর্যন্ত তিনি ঢাকা থিয়েটারের ৩৪টি নাটকে অভিনয়শিল্পী, সঙ্গীত পরিচালক, কোরিওগ্রাফার এবং পোশাক পরিকল্পনা, সহযোগী নির্দেশক ও পাণ্ডুলিপি সম্পাদনার কাজ করেছেন। ১৯৮১ সালে গ্রাম থিয়েটার আন্দোলনকে সংগঠিত করতে তিনি বিশেষ অবদান রাখেন। শৈশব থেকে শিমূল ইউসুফ উচ্চাঙ্গ সঙ্গীত, নজরুল সঙ্গীত এবং গণসঙ্গীতে ওস্তাদ হেলাল উদ্দিন, পিসি গোমেজ, ওস্তাদ ফুল মোহাম্মদ, শহীদ আলতাফ মাহমুদ, শেখ লুৎফর রহমান, আব্দুল লতিফ, ওস্তাদ ইমামউদ্দীন এবং সুধীন দাসের কাছে দীর্ঘদিন তালিম নেন। তিনি আলতাফ মাহমুদ সঙ্গীত বিদ্যানিকেতন থেকে সঙ্গীতে ডিপ্লোমা লাভ করেন। তিনি ঢাকা বিশ্ববিদ্যালয় থেকে সামাজিক বিজ্ঞানে ডিগ্রি নিয়েছেন।
রেডিও, টেলিভিশন ও মঞ্চের শিল্পী শিমূল ইউসুফ ১৯৭৪ সালে ঢাকা থিয়েটারে যোগদানের পর থেকে পুরোপুরি মঞ্চে নিজেকে নিয়োজিত করেন। পাশাপাশি শুদ্ধ সঙ্গীতচর্চা অব্যাহত রাখেন। দীর্ঘ পাঁচ দশকের জীবনে শিমূল ইউসুফ দুই সহস্রাধিক নজরুল সঙ্গীত, গণসঙ্গীত- রেডিও, টেলিভিশন ও মঞ্চে পরিবেশন করেন এবং মঞ্চের ৩৩টি নাটকের ষোল শতাধিক মঞ্চায়নে সফল অভিনয় করেন। তার অভিনীত উল্লেখযোগ্য নাটক: মুনতাসীর, কসাই, চর কাঁকড়া, শকুন্তলা, ফণীমনসা, কিত্তনখোলা, কেরামতমঙ্গল, হাতহদাই, চাকা, একাত্তরের পালা, যৈবতীকন্যার মন, মার্চেন্ট অব ভেনিস, বনপাংশুল, প্রাচ্য, বিনোদিনী, ধাবমান, নষ্টনীড়, দ্য টেম্পেস্ট সবিশেষ উল্লেখযোগ্য। তার একক অভিনয়ের নাটক ‘বিনোদিনী’ বিশ্বনাট্য অলিম্পিকস ও আন্তর্জাতিক মনোড্রামা উৎসবে মঞ্চস্থ হয় এবং ব্যাপকভাবে প্রশংসিত হয়। রুবাইয়াৎ আহমেদের অনুবাদ ও রূপান্তরে এবং নাসির উদ্দীন ইউসুফের নির্দেশনায় ইংল্যান্ডের বিখ্যাত শেক্সপিয়রস গ্লোব থিয়েটারে মঞ্চায়িত বাংলা ভাষার প্রথম নাটক ‘দ্য টেম্পেস্ট’ এ প্রথম বাঙালি অভিনেত্রী হিসেবে অভিনয় করেছেন শিমূল। বাঙলা অভিনয়রীতি বিকাশে এবং শুদ্ধ সঙ্গীতচর্চায় তার অবদানের জন্য কবি বেগম সুফিয়া কামাল ও নাট্যাচার্য সেলিম আল দীনকর্তৃক তিনি ‘মঞ্চকুসুম’ উপাধিতে ভূষিত হন।
টেলিভিশন নাটকের মধ্যে উল্লেখযোগ্য: ঘরোয়া, পোস্টমাস্টার, গ্রন্থিকগণ কহে, নির্বাসন।
জাতীয় ও আন্তর্জাতিকভাবে পুরস্কারপ্রাপ্ত ১৬টি চলচ্চিত্রে তিনি সঙ্গীত পরিচালনা ও কণ্ঠ দান করেন। উল্লেখযোগ্য চলচ্চিত্র ‘আগামী’, ‘একাত্তরের যীশু’, ‘ঘুড্ডি’, ‘গেরিলা’ ইত্যাদি।
গণসঙ্গীত, নজরুলসঙ্গীত এবং লালনের গান নিয়ে শিমূল ইউসুফের ৫টি একক অ্যালবাম প্রকাশিত হয়েছে।
ব্যোমকেশ ফিরে এলো

ব্যোমকেশ ফিরে এলো ২০১৪ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের তৃতীয় চলচ্চিত্র। এর আগের কিস্তিগুলো হল "ব্যোমকেশ বক্সী" (২০১০) ও "আবার ব্যোমকেশ" (২০১২)। চলচ্চিত্রটি শরদিন্দু বন্দ্যোপাধ্যায় রচিত বেণীসংহার রচনার উপর নির্মিত হয়েছে।
২০১৫ সালে ছবিটির সিক্যুয়েল "ব্যোমকেশ বক্সী" মুক্তি পায়। এতে ব্যোমকেশ চরিত্রে আবীর চট্টোপাধ্যায়ের বদলে যীশু সেনগুপ্ত অভিনয় করেন।
পুরা লেম্পুয়াং মন্দির কমপ্লেক্স

ইন্দোনেশিয়ার বালি দ্বীপে অবস্থিত পুরা লেম্পুয়াং মন্দিরটি একটি অসাধারণ স্থাপত্য কৃত্তি। এটি বালি দ্বীপের সব থেকে গুরুত্বপূর্ণ ৬ টি হিন্দু মন্দিরের একটি।বালির সংস্কৃতির গুরুত্বপূর্ণ অনুষঙ্গ হল এই মন্দিরটি। তবে এই মন্দিরে পৌঁছানো খুব সহজ নয়। মন্দিরে উঠতে হলে ১৭০০ সিঁড়ির ধাপ অতিক্রম করতে হয়।স্থানীয় ভাষায় এই মন্দিরকে 'হাজার সিঁড়ির মন্দির'ও বলে। একজন সবল মানুষের কমপক্ষে দুই ঘণ্টা সময় লাগে এই মন্দিরে উঠতে।
মুলত এই মন্দিরটি ৭ টি মন্দিররের সমন্বয়ে গঠিত একটি মন্দির কমপ্লেক্স। সমতল থেকে প্রায় ১০৫৮ মিটার উচুতে অবস্থিত এই মন্দির কমপ্লেক্স। মন্দিরে উঠতে তিনটি সিঁড়ি থাকলেও মাঝের সিঁড়িটি দর্শনার্থীদের জন্য নয়। মাঝের সিঁড়িটি মন্দিরের পুরোহিতদের জন্য সংরক্ষিত। 
মন্দির কমপ্লেক্সে পৌঁছে একটি সরু পথ অতিক্রম করে দ্বিতীয় মন্দির যাকে বলা হয় লেম্পুয়াং মদ্য মন্দির। এরপর লেম্পুয়াং বাজার অতিক্রম করলেই ৭ টি মন্দিরের মধ্যে সব থেকে সুন্দর এবং সব থেকে উচু লেম্পুয়াং লুহুর মন্দিরটি। মন্দির টি শুধু তীর্থ ক্ষেত্র হিসেবেই বিখ্যাত নয় এঁর স্থ্যাপত্য কৃত্তি ভুবন মোহিনী। প্রতি বছর হাজার হাজার পর্যটক মন্দিরটি পরিদর্শনে আসেন। এই মন্দিরে বসে সূর্যোদয় এবং সূর্যাস্ত দেখতে প্রতিদিন ভিড় জমে ওঠে। 
এটি বালি দ্বীপের সব থেকে গুরুত্বপূর্ণ ৬ টি মন্দিরের একটি। কেউ কেউ ৬ টির জায়গাতে ৯ টি মন্দির হিসেবে আনেন। বালির সংস্কৃতির গুরুত্বপূর্ণ অনুষঙ্গ হল এই মন্দিরটি।
মন্দিরে প্রবেশ করার জন্য সবাইকে সারোং নামক বিশেষ পোশাক পরতে হয়। মন্দির কমপ্লেক্সে যে কোন ধরনের উচ্চ শব্দ নিশিদ্ধ। তাই সবাইকে কঠোর ভাবে নিরাবতা পালন করা বাধ্যতামূলক। মন্দিরে প্রবেশ করে পুণ্য পিপাসীরা পবিত্র জল গ্রহণ করতে পারেন।
কার্লোস ব্রাদওয়েট

কার্লোস রিকার্ডো ব্রাদওয়েট (; জন্ম: ১৮ জুলাই, ১৯৮৮) বার্বাডোসে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ব্যাটিংয়ের পাশাপাশি বোলিং করে থাকেন কার্লোস ব্রাদওয়েট।
১১ অক্টোবর, ২০১১ তারিখে বাংলাদেশের বিপক্ষে তার টুয়েন্টি২০ আন্তর্জাতিকে অভিষেক ঘটে। সাত দিন পর ১৮ অক্টোবর, ২০১১ তারিখে একই দলের বিপক্ষে একদিনের আন্তর্জাতিক সিরিজে অভিষিক্ত হন তিনি।
২০১৫ সালে শ্রীলঙ্কা সফরে কোল্টস ক্রিকেট ক্লাব মাঠে শ্রীলঙ্কা বোর্ড সভাপতি একাদশের বিপক্ষে ৫৮ বলে ১১৩ রান তোলেন। ৫০ ওভারের প্রস্তুতিমূলক খেলায় দলীয় সংগ্রহ ১০৯/৭ হবার পর আন্দ্রে রাসেলের সাথে অষ্টম উইকেট জুটিতে ১৯৩ রান তোলে দলকে ৩১৮ রানে নিয়ে যেতে সহায়তা করেন।
২৬ ডিসেম্বর, ২০১৫ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে মেলবোর্ন ক্রিকেট গ্রাউন্ডে অনুষ্ঠিত দ্বিতীয় টেস্টে তার অভিষেক ঘটে।
ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজ ক্রিকেট দলের অন্যতম সদস্য মনোনীত হন। চূড়ান্ত খেলায় ইংল্যান্ডের বিপক্ষে জয়ের জন্য শেষ ওভারে ১৯ রানের দরকার পড়লে প্রথম চার বলে চারটি ছক্কা হাঁকিয়ে দলের জয় নিশ্চিত করেন। এরফলে ওয়েস্ট ইন্ডিজ চার উইকেটের ব্যবধানে জয় পায় ও দ্বিতীয়বারের মতো শিরোপা জয় করে। এছাড়াও, প্রথম ওয়েস্ট ইন্ডিয়ান হিসেবে টুয়েন্টি২০ আন্তর্জাতিকে ধারাবাহিকভাবে চারটি ছক্কা হাঁকান।
আশরাফ আলী খান (বীর প্রতীক)

আশরাফ আলী খান (১৯৫৭ - ৩০ জুন, ২০২০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আশরাফ আলী খানের বাড়ি ময়মনসিংহ জেলার ঈশ্বরগঞ্জ উপজেলার চট্টিগ্রামে। তার বাবার নাম আবদুল মমিন খান মোজাহেদী এবং মায়ের নাম মরিয়ম খাতুন। তার স্ত্রীর নাম জীবুন্নাহার। এ দম্পতির তিন ছেলে।
প্রথম ইস্ট বেঙ্গল রেজিমেন্টের সৈনিক ছিলেন আশরাফ আলী খান। ১৯৭১ সালের ৩০ মার্চ যশোর সেনানিবাসে আক্রান্ত হন। এরপর তারা সেখান থেকে বেরিয়ে চৌগাছায় মিলিত হয়ে মুক্তিযুদ্ধে যোগ দেন। তিনি সিলেটের গৌরীপুর ছাড়াও কুড়িগ্রাম জেলার রৌমারী উপজেলার কোদালকাটি, কামালপুর যুদ্ধে অংশ নিয়েছেন।
১৯৭১ সালের ২২ নভেম্বর সিলেটের কানাইঘাট এলাকা। অদূরে সুরমা নদী এবং তার দক্ষিণ তীরে গৌরীপুর। সেখানে অবস্থান নিল মুক্তিবাহিনীর একটি অগ্রবর্তী দল। এই দলে আছেন মুক্তিযোদ্ধা মো. আশরাফ আলী খান। এ দলে তিনি হেভি মেশিনগান চালক। কানাইঘাটে ছিল পাকিস্তান সেনাবাহিনীর ৩১ পাঞ্জাব রেজিমেন্টের আলফা কোম্পানি। তারা হঠাৎ তাদের ডিফেন্স পজিশন ছেড়ে গৌরীপুরে মুক্তিযোদ্ধাদের আক্রমণ করল। অতর্কিত এই আক্রমণে মুক্তিবাহিনীর অবস্থান বেশ নাজুক হয়ে পড়ল। প্রাথমিক বিপর্যয় কাটিয়ে মুক্তিযোদ্ধারা সাহসিকতা ও দৃঢ়তার সঙ্গে পাকিস্তানিদের আক্রমণ প্রতিহত করে যাচ্ছেন। চারদিকে গোলাগুলির তীব্র শব্দ। আর্তনাদ আর চিৎকার। আশরাফ আলী খান বীরত্বের সঙ্গে যুদ্ধ করছেন। মাঝেমধ্যে দেখছেন সহযোদ্ধাদের শহীদ ও আহত হওয়ার দৃশ্য। ক্রমে মুক্তিবাহিনীর হতাহতের সংখ্যা বেড়ে যাচ্ছে। একপর্যায়ে তাদের আলফা কোম্পানির কমান্ডার ক্যাপ্টেন মাহবুব শহীদ হলেন। ক্যাপ্টেন মাহবুব শহীদ হলে কমান্ডারের দায়িত্ব পালন করতে থাকেন লেফটেন্যান্ট লিয়াকত। তিনিও শত্রুর গুলিতে আহত হন। আশরাফ আলী নিজেও শত্রুর গুলিতে গুরুতরভাবে আহত হলেন। তার বুকে দুটি গুলি লাগে। সেদিন গৌরীপুরে ভয়াবহ যুদ্ধ সংঘটিত হয়। মুক্তিযোদ্ধারা নিজেদের ক্ষয়ক্ষতি উপেক্ষা করে দৃঢ়তার সঙ্গে পাকিস্তানিদের আক্রমণ শেষ পর্যন্ত প্রতিহত করেন। মুক্তিযোদ্ধারা গতানুগতিক সম্মুখযুদ্ধেও যে দক্ষ, তা সেদিন তারা স্বীয় শৌর্যবীর্য ও ত্যাগের মাধ্যমে প্রমাণ করেন। তাদের সাহস, মনোবল, বীরত্ব ও রণনৈপুণ্যের কাছে পাকিস্তানিরা হার মানতে বাধ্য হয়। পাকিস্তানিরা গৌরীপুর থেকে পালিয়ে আবার তাদের কানাইঘাট ডিফেন্সে অবস্থান নেয়।
বাবর আলী

বাবর আলী একজন ভারতীয় যুবক যাকে বিবিসি বিশ্বের সর্বকনিষ্ঠ প্রধান শিক্ষক হিসেবে উপস্থাপন করে। বাবর আলীর জন্ম ভারতের পশ্চিবঙ্গের মুর্শিদাবাদ জেলার বেলডাঙা থানার গঙ্গাপুর গ্ৰামে।
বাবর আলীর জন্ম পশ্চিমবঙ্গের মুর্শিদাবাদ জেলার বেলডাঙা থানার অন্তর্গত ভাবতা'র গঙ্গাপুর গ্রামে এক কৃষক পরিবারে ১৯৯৩ খ্রিস্টাব্দের ১৮ ই মার্চ। পিতার নাম মহম্মদ নাসিরউদ্দিন এবং মায়ের নাম বানুয়ারা বিবি।
বাবর বিভিন্ন দেশে আন্তর্জাতিক বিভিন্ন অনুষ্ঠানে বক্তব্য রেখেছেন। ২০১৬ সালে দ্বিতীয়বারের মত বাংলাদেশ ভ্রমণ করেন। সিলেট আর ঢাকার বিভিন্ন গুরুত্বপূর্ণ প্রাকৃতিক ও ঐতিহাসিক গুরুত্বপূর্ণ জায়গায় ঘুরে দেখেন সেই সময়ে।
২০০৯ সালে বিবিসির একটি প্রতিবেদনে মাত্র ৯ বছর বয়সে নিজস্ব বিদ্যালয় প্রতিষ্ঠাকারী বাবর আলীকে সারা বিশ্বের সামনে তুলে ধরা হয়। তারপর আরও অনেক প্রতিষ্ঠান ও সংবাদ মাধ্যম বাবর আলীকে নিয়ে প্রতিবেদন প্রকাশ করে। ২০০৯ সালে ভারতীয় সংবাদ মাধ্যম সিএনএন-আইবিএন বাবর আলীকে রিয়েল হিরোজ এওয়ার্ড কর্মসূচীর জন্য পুরস্কার প্রদান করে। এনডিটিভি বাবর আলীকে ইন্ডিয়ান অব দ্যা ইয়ার পুরস্কার প্রদান করে। 
বাবর আলীর বয়স যখন মাত্র ৯ তখন যাত্রা শুরু হয় আনন্দ শিক্ষা নিকেতনের। বর্তমানে বিদ্যালয়টিতে ১০ম শ্রেণি পর্যন্ত শিক্ষা কার্যক্রম চলছে। বিদ্যালয়টি পশ্চিমবঙ্গ মধ্য শিক্ষা পর্ষদের অনুমোদন পেয়েছে এবং বর্তমানে বিদ্যালয়টিতে প্রায় ৩০০ শিক্ষার্থী পড়াশোনা করছে। আর্থিকভাবে অসচ্ছল শিক্ষার্থীদের কল্যাণার্থে বিদ্যালয়ে বিনা বেতনে পাঠদান করা হয়। বর্তমানে পাঠদানরত শিক্ষকদের মধ্যে ৬ জন আনন্দ শিক্ষা নিকেতনের সাবেক শিক্ষার্থী।
বিদ্যালয়টি ২০০২ সাল থেকে বাবর আলীর পৈতৃক ভিটার উঠোনে প্লাস্টিকের ছাউনির নিচে পরিচালনা করা হতো ২০১৫ সাল পর্যন্ত। বর্তমানে ২০১৫ সালের অক্টোবর মাস থেকে বিদ্যালয়টি তিনতলা বিশিষ্ট আধুনিক ভবনে শঙ্কর পাড়া গ্রামে পরিচালিত হচ্ছে। এই বিদ্যালয় বর্তমানে প্রথম শ্রেণী থেকে অষ্টম শ্রেণী পর্যন্ত পাঠ্যদান করানো হয় সম্পন্ন বিনামূল্যে।
ক্যাথি ফ্রিম্যান

ক্যাথেরিন অ্যাস্ট্রিড স্যালোম ক্যাথি ফ্রিম্যান, ওএএম (জন্ম: ১৬ ফেব্রুয়ারি, ১৯৭৩) কুইন্সল্যান্ডের স্লেড পয়েন্টের ম্যাককে এলাকায় জন্মগ্রহণকারী সাবেক অস্ট্রেলীয় মহিলা স্প্রিন্টার। তিনি মূলতঃ ৪০০ মিটার দৌঁড়ে বিশেষ পারদর্শিতা দেখিয়েছেন। গ্রীষ্মকালীন অলিম্পিকে স্বর্ণপদক জয় করে সকলের নজর কাড়েন।
শৈশবকালেই অ্যাথলেটিকসের দিকে ঝুঁকে পড়েন তিনি। সৎপিতা ব্রুস বারবার ছিলেন তার কোচ। এ সময়ে তিনি ১০০, ২০০ মিটার, উচ্চ লম্ফ এবং দীর্ঘ লম্ফে অনেকগুলো আঞ্চলিক ও জাতীয় পর্যায়ের শিরোপা ঘরে তোলেন।
১৯৮৭ সালে কুরালবিন ইন্টারন্যাশনাল স্কুলে ভর্তি হন। সেখানে পেশাদারী পর্যায়ের কোচ রোমানীয় মাইক ড্যানিলা তার প্রথম কোচ হন। কঠোর অনুশীলনের মাধ্যমে তাকে গড়ে তুলতে সচেষ্ট হন ড্যানিলা। তার এ অবদান পরবর্তীকালে ফ্রিম্যানের খেলোয়াড়ী জীবনে ব্যাপক প্রভাব বিস্তার করে।
১৯৯০ সালে ১৬ বছর বয়সে কমনওয়েলথ গেমসে স্বর্ণপদক জয় করেন। এরফলে তিনি প্রথম আদিবাসী হিসেবে এ সম্মাননা লাভ করেন। ১৯৯৪ সালে কানাডায় অনুষ্ঠিত কমনওয়েলথ গেমসে ২০০ ও ৪০০ মিটার দৌঁড়ে স্বর্ণপদক পান। ১৯৯৬ সালের অলিম্পিকে তিনবারের চ্যাম্পিয়ন ম্যারি-জোস পেরেকের পিছনে থেকে নিজস্ব সেরা ৪৮.৬৩ সেকেন্ড সময় নিয়ে দ্বিতীয় হন ও রৌপ্যপদক জয় করেন। ১৯৯৭ সালের বিশ্ব চ্যাম্পিয়নশীপের ৪০০ মিটার বিষয়ে প্রথম হন। ১৯৯৮ সালে আঘাতপ্রাপ্তির দরুন দৌঁড় থেকে বিরত থাকেন। ১৯৯৯ সালের বিশ্ব চ্যাম্পিয়নশীপের ৪০০ মিটারে প্রথম স্থান অধিকার করেন। এরপর ২০০০ সালের গ্রীষ্মকালীন অলিম্পিকে মহিলাদের ৪০০ মিটার দৌঁড়ে চ্যাম্পিয়ন হন। ঐ আসরেই তিনি মশাল প্রজ্জ্বলন করেন।
২০০৩ সালে অ্যাথলেটিকস থেকে অবসর নেয়ার কথা ঘোষণা করেন। এরপর সম্প্রদায়সহ দাতব্য কাজ-কর্মে সংশ্লিষ্ট হন। ২০০৭ সালে ক্যাথি ফ্রিম্যান ফাউন্ডেশন গঠন করেন। এ ফাউন্ডেশনের মাধ্যমে অবহেলিত চারটি আদিবাসী সম্প্রদায়ের সন্তানদের সাথে অস্ট্রেলীয় শিশুদের শিক্ষার ব্যবধান দূরীকরণে সচেষ্ট। ২০১২ সাল পর্যন্ত অস্ট্রেলীয় আদিবাসী শিক্ষা সংস্থার দূতকর্ম পরিচালনা করেন।
২০০৯ সালে কুইন্সল্যান্ড স্পোর্ট হল অব ফেমে অন্তর্ভুক্ত হন তিনি।
<br>
আরাবিয়া ফেলিক্স

আরাবিয়া ফেলিক্স (আক্ষরিক অর্থে "সুখি আরব"; গ্রিক: "Eudaimon Arabia") একটি ল্যাটিন নাম যা আরব উপদ্বীপের দক্ষিণ অংশ ইয়েমেনকে বোঝাতে পূর্ববর্তী ভূগোলবিদরা ব্যবহার করতেন।
“সুখি আরব” শব্দের ল্যাটিন অনুবাদ “আরাবিয়া ফেলিক্স”। ফেলিক্স অর্থ উর্বর এবং একই সাথে সুখি। রোমানরা আরবকে তিনভাগে বিভক্ত করেছিল যার মধ্যে আরাবিয়া ফেলিক্স অন্যতম। বাকি অংশগুলো হল আরাবিয়া ডেসার্টা ও আরাবিয়া পেট্রাইয়া।
আরব উপদ্বীপের দক্ষিণ পশ্চিম অংশে তুলনামূলক বেশি বৃষ্টিপাতের কারণে উপদ্বীপের বাকি অংশের তুলনায় বেশি সবুজ ছিল এবং উৎপাদনের ক্ষেত্রে তা সুবিধাজনক ছিল।
২৬ খ্রিষ্টপূর্বাব্দে সম্রাট অগাস্টাসের নির্দেশে আয়লিয়াস গালাস আরাবিয়া ফেলিক্সে সামরিক অভিযান চালান যাতে রোমানরা শেষপর্যন্ত পরাজিত হয়।
মসলার বাণিজ্যে আরাবিয়া ফেলিক্সের একচেটিয়া অধিকার, অভ্যন্তরীণ পণ্য এবং ভারত ও হর্ন অফ আফ্রিকা থেকে আমদানিকৃত দ্রব্যের ফলে এই অঞ্চল সমৃদ্ধশালী হয়ে উঠেছিল।
যশোর সরকারি পলিটেকনিক ইনস্টিটিউট

যশোর পলিটেকনিক ইনস্টিটিউট বাংলাদেশের যশোর জেলায় উত্তরে শেখহাটি গ্রামে নিউ টাউনের কাছে অবস্থিত একটি সরকারি পলিটেকনিক ইনস্টিটিউট। এটি মোট ১৫ একর জমির উপর নির্মিত হয়েছে।
১৯৬৪ সালে ১৫ একর জমির ওপর এটি প্রতিষ্ঠিত হয়। শুরুতে সিভিল এবং পাওয়ার এই দুইটি কারিগিরি বিষয় পড়ানোর ব্যবস্থা থাকলেও ১৯৬৯-৭০ সালে মেকানিক্যাল, টেকনোলজি বিষয়ে পাঠদান চালু হয়। পরবর্তীতে এর সাথে যোগ হয় ইলেক্ট্রিক্যাল, ইলেক্ট্রনিক, কম্পিউটার ও টেলিকমিউনিকেশন টেকনোলজি।
ডিপ্লোমা ইন ইঞ্জিনিয়ারিং কোর্সে ১৯৬৪-৬৫ খ্রিষ্টাব্দে প্রথম বর্ষে ৮৩ জন ছাত্র ছিল। বর্তমানে ০৭ (সাত) টি টেকনোলজিতে ১ম ও ২য় শিফট সহ শিক্ষার্থীর সংখ্যা ২৬৮৮ এবং বর্তমান কর্মরত শিক্ষক-কর্মচারীর সংখ্যা ১৪২ জন।
প্রতিষ্ঠানের ছাত্র ছাত্রীদের জন্য দুটটি পৃথক হোস্টেল আছে। শহীদ অধ্যক্ষ সুলতান উদ্দিন ছাত্রাবাস এর সামনে একটি মাঠ আছে যেখানে হোস্টেল এর ছেলেরা খেলা করে।
। এর প্রতিষ্ঠাতা সভাপতি বীরমুক্তিযোদ্ধা মোঃ ইদ্রিস আলী।
এর অস্থায়ী প্রধান কার্যলয় বর্তমান ঢাকাতে অবস্থিত।
শওকত আকবর

শওকত আকবর (৭ মার্চ ১৯৩৭ - ২৩ জুন ২০০০) একজন বিখ্যাত বাংলা চলচ্চিত্র অভিনেতা। ১৯৬৪ সালে এইতো জীবন’ ছবির মাধ্যমে রূপালি জগতে প্রবেশ করেন। শওকত আকবর মুলত নায়ক এবং সহ অভিনেতা দুটো চরিত্রেই অভিনয় করে থাকলেও সহ অভিনেতা হিসেবে বেশি পরিচিত, এছাড়া তিনি বহু ছবিতে রাজার চরিত্রে অভিনয় করেছেন। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। তাকে বাংলাদেশের চলচ্চিত্র শিল্পের অন্যতম সহ-অভিনেতা হিসেবে বিবেচনা করা হয়। বেদের মেয়ে জোসনা ছবিতে রাজার চরিত্রে অভিনয় এখনও মানুষের মনে দাগ কেটে আছে। ১৯৬৩ থেকে ১৯৯৫ সাল পর্যন্ত শওকত আকবর বাংলা ও উর্দু মিলিয়ে আড়াইশ’ ছবিতে অভিনয় করেন।
শওকত আকবরের শৈশব কাল কেটেছে কলকাতার হুগলীতে। স্কুলজীবনে তিনি হুগলি স্কুলে পড়াশোনা করেন। তার পিতা ছিলেন হুগলির ইসলামিক কলেজের প্রভাষক। স্কুলজীবন থেকেই সিনেমা দেখার পর অভিনয়ের প্রতি অনেকটা আসক্তি হয়ে পরেন। স্কুলজীবনে তিনি স্টেজে অভিনয় শুরু করে দেন। প্রথম ‘দেবদাস’ নাটকে অভিনয় করেন। তখন তার বয়স ছিল প্রায় ১৫ বছর। সে সময় শওকত আকবর হুগলিতে ছিলেন। ১৯৫০ সালে বর্ধমান জেলায় হিন্দু-মুসলমান দাঙ্গা শুরু হলে পরিবারের সদস্যদের সঙ্গে তৎকালীন পূর্ববাংলার ঢাকায় চলে এলেন। ম্যাট্রিক পাস করেন ১৯৫২ সালে। এর পরের বছর মেডিকেল কলেজে এলএমএফ কোর্সে ভর্তি হন। চিকিৎসা শাস্ত্রে পড়ালেখা করার পরও শেষ পর্যন্ত তিনি অভিনয়কে বেছে নিলেন এবং হলেন বাংলা চলচ্চিত্রের একজন প্রথিতযশা অভিনেতা।
শওকত আকবর ২০০০ সালের ২৩ জুন লন্ডনে মারা যান। লন্ডনেই মুসলিম কবরস্থানে তিনি চিরনিদ্রায় শায়িত রয়েছেন।
হাচি: এ ডগ’স টেল

হাচি: এ ডগ্‌স টেল ২০০৯ সালে মুক্তিপ্রাপ্ত একটি ব্রিটিশ-মার্কিন নাট্যধর্মী চলচ্চিত্র। এটি কানেতো শিন্দোর ১৯৮৭ সালের জাপানি চলচ্চিত্র "হাচিকো মনোগাতারি"-এর মার্কিন পুনর্নির্মাণ। মূল চলচ্চিত্রটিতে ১৯২৩-১৯৩৫ সালে জাপানের হাচিকো নামের একটি আকিতা কুকুরের ঘটনা বর্ণিত হয়েছে। ১৯৮৫ সালের জাপানের পটভূমিতে একজন অধ্যাপক ও তার প্রভুভক্ত কুকুরের সত্য ঘটনা অবলম্বনে "হাচি" চলচ্চিত্রটি নির্মাণ করা হয়েছে। আধুনিক মার্কিন পটভূমিতে নির্মিত এই চলচ্চিত্রটি নির্মাণ করেন লাসে হালস্ত্রোম এবং কানেতো শিন্দোর জাপানি চিত্রনাট্য অবলম্বনে এই চলচ্চিত্রের চিত্রনাট্য লিখেন স্টিফেন পি. লিন্ডসি। এতে শ্রেষ্ঠাংশে অভিনয় করেন রিচার্ড গিয়ার, জোন অ্যালেন, সারা রোমার, জেসন আলেকজান্ডার ও ক্যারি হিরোয়ুকি তাগাওয়া। চলচ্চিত্রটি ২০০৯ সালের ১৩ জুন 'সনি পিকচার্স এন্টারটেইনমেন্ট' এর ব্যানারে মুক্তি পায়।
'হাচি:এ ডগ টেল' সারা বিশ্বে ৪৬.৭ মিলিয়ন মার্কিন ডলার আয় করে।
বেডরিজে পরিবার নিয়ে থাকেন প্রোফেসর পার্কার উইলসন। একদিন কর্মস্থল থেকে ফেরার পথে তিনি দেখতে পান, একটা মালিকবিহীন কুকুরছানা(হাচিকো) উদ্দেশ্যহীন ভাবে রেলস্টেশনে হেঁটে বেড়াচ্ছে। কুকুরছানার ফুটফুটে চেহারা দেখে স্বভাবতই তার মায়া হয়, প্যাকিং বক্সে করে বাড়িতে নিয়ে আসেন তিনি। উদ্দেশ্য, দিনের আলো ফুটলে উপযুক্ত মালিকের সন্ধান করে তার হাতে তুলে দেয়া।
দিন গড়ায়, কেউ আর কুকুরের মালিকানা দাবী করেনা। দাবী করার কথাও না, আসল মালিক ততদিনে দেশ ছেড়ে অন্যত্র পাড়ি জমিয়েছে। ততদিনে পার্কার পরিবারের সবার সাথে হাচিকোর সম্পর্কও আরো গাঢ় হয়েছে, সিদ্ধান্ত নেয়া হয়, মালিকের খোঁজ আর করা হবেনা। পার্কার পরিবারের গ্যারেজে নতুন সদস্য হিসেবে আশ্রয় পায় সে।
প্রফেসর পার্কার একদিন তার এক জাপানী বন্ধুর কাছে নিয়ে যায় হাচিকোকে। সেই জাপানী বন্ধুই কুকুরটির নামকরণ করেন “হাচিকো”, জাপানী ভাষায় যার অর্থ “আট”। আটকে জাপানে সৌভাগ্যের প্রতীক হিসেবে ধরা হয়।
পরিবারের সবার মধ্যে প্রফেসর পার্কার উইলসনের সাথে সম্পর্ক সবচেয়ে ভালো হাচিকোর। প্রতিদিন সকালে সে প্রফেসরকে রেলস্টেশনে এগিয়ে দিয়ে আসে। আবার, বিকেলবেলা প্রফেসরের ট্রেন আসার একটু আগে আগে গিয়ে রেলস্টেশনের চত্বরে বসে থাকে। প্রফেসর ট্রেন থেকে নামলে তার সাথে একত্রে বাড়ি ফেরে। এভাবে, রেলস্টেশনের পরিচিত মুখ হয়ে যায় হাচিকো। সবাই তাকে এক নামে চেনে। রেলস্টেশনের কফিশপের মালিক থেকে স্টেশনের সিকিউরিটি গার্ড, সবার কাছে ভীষণ পরিচিত সে।
এভাবেই কেটে যায় অনেকটা সময়। একদিন, ক্লাস চলাকালে, হার্ট এ্যাটাক করে মারা যান প্রফেসর পার্কার উইলসন। হাচিকো সেদিনও বরাবরের মত পড়ন্ত বিকেলে যায় প্রফেসরকে আনতে। ট্রেন থেকে সবাই নামে, প্রফেসর নামেনা। সারা রাত রেলস্টেশনে বসে থাকে সে। অসহায়ভাবে তাকিয়ে থাকে, স্টেশনের দিকে, পরিচিত মুখের আশায়। পরিচিত মুখ আর আসেনা।
এভাবে কেটে যায় দশটা বছর। ততদিনে, পার্কার পরিবারের অনেক অদলবদল হয়েছে। প্রফেসর পার্কারের মেয়ের বিয়ে হয়েছে। প্রফেসর পার্কারের স্ত্রী বেডরিজের বাড়ি বিক্রি করে অন্য কোথাও চলে গিয়েছেন। দশ বছর পরে তিনি ফিরেছেন, স্বামীর সমাধিস্থল দেখতে। ট্রেন থেকে নামতেই তিনি দেখলেন, হাচিকো রেলস্টেশনের নির্দিষ্ট জায়গায় বসে প্রিয় মানুষের মুখটা দেখার জন্যে উন্মুখ হয়ে তাকিয়ে আছে, চেহারায় স্পষ্ট বয়সের ছাপ। বৃদ্ধ হাচিকো বসে আছে প্রিয়জনের আশায়, পরিবারের লোকজন হয়তো প্রফেসরকে ভুলে গিয়েছে, হাচিকো ভোলেনি, সেজন্যেই তার নিরলস অপেক্ষা। এভাবেই একদিন, অপেক্ষা করতে করতে রেলস্টেশনের তার নির্দিষ্ট জায়গায় শেষ নিশ্বাস ত্যাগ করে সে।
পাকো আলকাসের

ফ্রান্সিসকো "পাকো" আলকাসের গার্সিয়া (জন্ম: ৩০ অগাস্ট ১৯৯৩) একজন স্পেনীয় পেশাদার ফুটবলার যিনি জার্মান ক্লাব বরুসিয়া ডর্টমুন্ডর হয়ে স্ট্রাইকার হিসেবে খেলেন। তার ফুটবল খেলার হাতেখড়ি হয় স্পেনের মন্তে-সিওন, তোরেন্ত ও ভালেনসিয়ার একাডেমীতে। ২০০৯ সালে তিনি ভালেনসিয়া বি দলের হয়ে পেশাদার ক্যারিয়ার শুরু করেন। ২০১০ সালে তার ভালেনসিয়া মূল দলে অভিষেক হয়। ২০১২-১৩ মৌসুম তিনি ধারে হেতাফেতে খেলেন। ২০১৩-১৪ মৌসুম থেকে তিনি ভালেনসিয়া দলে নিয়মিত হন। ২০১৬ সালে বার্সেলোনা তাকে ৩ কোটি ইউরোর বিনিময়ে কিনে নেয়।
আলকাসের স্পেন অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলে খেলেছেন। স্পেন অনূর্ধ্ব-১৯ দলের হয়ে তিনি দুইবার ২০১১ ও ২০১২ সালে ইউরোপীয় অনূর্ধ্ব-১৯ চ্যাম্পিয়নশিপ জয় করেন। পাশাপাশি অনূর্ধ্ব-১৭ দলের হয়ে ২০১০ ইউরোপীয় অনূর্ধ্ব-১৭ চ্যাম্পিয়নশিপে রানার-আপ হওয়ার গৌরব অর্জন করেন। ২০১৪ সালে মেসিডোনিয়ার বিপক্ষে তার স্পেন দলের হয়ে আন্তর্জাতিক অভিষেক হয়।
ইনডাকশন কুকিং

ইনডাকশন কুকিং (ইংরেজি Induction Cooking) একটি অত্যাধুনিক রন্ধন পদ্ধতি৷ প্রচলিত সব রন্ধন পদ্ধতি থেকে এটি যথেষ্ট আলাদা এবং রীতিমত বিস্ময়কর। ইনডাকশন কুকিং বা আবেশ রন্ধন পদ্ধতিতে "আবেশিক তাপ" সৃষ্টি করে রন্ধন করা হয়৷ আবেশ রন্ধনপৃষ্ঠ হিসাবে একটি ফেরো চুম্বকীয় ধাতুর পাত ব্যবহার করা হয়, যা সমগ্র রন্ধন-পাত্রটি গরম না করে রন্ধন সমাধা করতে পারে৷ 
ইনডাকশন কুকারে রন্ধন পাত্রের তলায় তামার তারের একটি কুণ্ডলী জড়ানো থাকে৷ তারের তলায় থাকে একটি কুলিং ফ্যান৷ তামার তারের কুণ্ডলীটির মাঝে পরিবর্তী প্রবাহ প্রবাহিত করানো হয়৷ কুণ্ডলীটির কাছে থাকা একটা মূল এবং অন্য একটা সহকারী প্রবাহ উৎস জড়িয়ে তামার কুণ্ডলীর মধ্যে বিদ্যুৎ প্রবাহের সৃষ্টি করা হয়৷ সেই প্রবাহ একটি পরিবর্তী চুম্বকীয় ক্ষেত্র উৎপন্ন করে৷ সেই চুম্বকীয় ক্ষেত্রই আবার পাত্রটিতে আবেশিক বৈদ্যুতিক প্রবাহের সৃষ্টি করে৷ ধাতুর পাত্রটির মধ্য দিয়ে যাওয়া বিদ্যুত প্রবাহ একটি "রোধকীয় তাপ" সৃষ্টি করে এবং সেই খাদ্যবস্তুকে উত্তপ্ত করে তোলে৷ এই তাপের সহায়তায় রান্নাবান্না করা , ঠাণ্ডা খাদ্য গরম করা ইত্যাদি সকল রন্ধন কার্য করা যায়।
উর্ট মেঘ

উর্ট মেঘ(Oort cloud) বা ওপিক-উর্ট মেঘ ( বা ) জ্যোর্তিবিজ্ঞানীদের মতে, সূর্যের চারিদিকে ১,০০,০০০ জ্যোর্তিবিজ্ঞান একক (A.U.) দূরত্বে সূর্যকে প্রদক্ষিণ করতে থাকা গ্রহাণুপুঞ্জ ও ধূমকেতুর অঞ্চল বা পটী৷ জ্যোর্তিবিজ্ঞানীদের বিশ্বাসমতে, সূর্যের চারিদিকে প্রদক্ষিণ করা দীর্ঘদূরত্বের ধুমকেতু এবং বৃহস্পতি গোত্রের ধূমকেতুর এই অঞ্চলেই উৎপত্তিস্থল৷ উর্ট মেঘ অঞ্চলের শেষ সীমাকেই সৌরজগৎ এর শেষ সীমা বলে ধরা হয়৷ নেদারল্যান্ডসের জ্যোর্তিবিজ্ঞানী জা হেন্দ্রিক উর্ট এবং ইষ্টোনিয়ান জ্যোতির্বিজ্ঞানী আর্নেষ্ট ওপিকের নামে নামকরণ করা এই অঞ্চল সূর্য থেকে ২০০০-৫০০০ জ্যোর্তিবিজ্ঞান একক (A.U.) থেকে 50,000 জ্যোর্তিবিজ্ঞান একক (A.U.) পর্যন্ত বিস্তৃত, যেখানে প্লুটো (বামন গ্রহ)এর দূরত্ব মাত্র ৩০-৪৯ জ্যোর্তিবিজ্ঞান একক (A.U.)৷
উর্ট মেঘ অঞ্চল দুই অংশে বিভক্ত - ক) গোলাকৃতি বাহ্যিক অঞ্চল ও খ) কাহী আকৃতির অন্তঃ উর্ট মেঘ অঞ্চল৷ এই অঞ্চলের উৎপত্তি সম্বন্ধে ভাবা হয যে, আদিম সৌরজগতের সৃষ্টির সময়ে এর অবস্থান সূর্যের থেকে এত দূরে ছিল না কিন্তু বৃহস্পতি, শনি, ইউরেনাস ও নেপচুনের মধ্যাকর্ষণ শক্তির প্রভাবে পড়ে সরে গিয়ে এখনকার এই অবস্থান নেয়৷
লুসি ও’রিলি

লুসি ক্যাথেরিন ও’রিলি (; জন্ম: ৯ নভেম্বর, ১৯৯৯) ডাবলিনে জন্মগ্রহণকারী উদীয়মান আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন।
সাবেক আইরিশ ক্রিকেটার পিটার ও’রিলি তার বাবা। ১৩ বছর বয়সে টুয়েন্টি২০ বাছাইপর্বে অংশগ্রহণের জন্য আয়ারল্যান্ড দলে অন্তর্ভুক্ত হন ও আয়ারল্যান্ডের সর্বকনিষ্ঠ মহিলা ক্রিকেটারের মর্যাদা পান। জাতীয় কোচ জেরেমি ব্রে তাকে নির্বাচিত করেন। ২৩ জুলাই, ২০১৩ তারিখে ডাবলিনে অনুষ্ঠিত মহিলাদের বিশ্ব টুয়েন্টি২০ বাছাইপর্বে খেলার জন্য ১৪ সদস্যের দলে অন্তর্ভুক্ত করা হয়। এরফলে, আগস্ট, ২০১১ সালে আয়ারল্যান্ডের সর্বকনিষ্ঠ ক্রিকেটার এলেনা টাইসের নেদারল্যান্ডসের বিপক্ষে গড়া রেকর্ডটি ম্লান হয়ে যায়। এছাড়াও, বৈশ্বিকভাবে পাকিস্তানের সাজিদা শাহের ১২ বছর বয়সে জাতীয় দলে খেলার আমন্ত্রণের পর লুসি দ্বিতীয় স্থানে রয়েছেন।
সীমিত ওভারের খেলায় আয়ারল্যান্ড এ দলের পক্ষে কাউন্টি চ্যাম্পিয়নশীপে অংশ নিয়েছেন। ২৩ জুন, ২০১৩ তারিখে ওরচেস্টারশায়ারের বিপক্ষে ২/১৫ নিয়ে দলকে সাত উইকেটের ব্যবধানে জয়লাভে সহায়তা করেন।
৫ সেপ্টেম্বর, ২০১৬ তারিখে সফরকারী বাংলাদেশ ক্রিকেট দলের বিপক্ষে টুয়েন্টি২০ আন্তর্জাতিক ও একদিনের আন্তর্জাতিক সিরিজে খেলার জন্য মনোনীত হন। ৫ সেপ্টেম্বর বৃষ্টিবিঘ্নিত খেলায় ২/৫ লাভ করলে তার দল নাটকীয়ভাবে ৬ রানে জয়লাভ করে টুয়েন্টি২০ আন্তর্জাতিকের সিরিজে এগিয়ে যায়।
চুনীবালা দেবী

চুনীবালা দেবী (১৮৭২ – ১৯৫৫) ছিলেন আন্তর্জাতিক খ্যাতি সম্পন্না প্রথম ভারতীয় বাঙালি অভিনেত্রী। জন্মেছিলেন বাংলার এক হতদরিদ্র পরিবারে। কলকাতার পাইকপাড়ার এক বস্তিতে থাকতেন, তবে অল্পস্বল্প পড়াশোনা করেছিলেন। খালি গলায় গানও করতেন। সত্যজিৎ রায়ের পথের পাঁচালী ছবিতে ইন্দির ঠাকুরন চরিত্রে অভিনয় করেন। তখন এঁর বয়স ৮০ বছর ছিল। ছবিটি মুক্তি পাওয়ার আগেই ইনি মারা গিয়েছিলেন, কারণ ছবি শেষ করতে তিন বছর সময় লেগেছিল। তবে সত্যজিৎ রায়ের উদ্যোগে ছবিটি তিনি নিজের বাড়িতে প্রজেক্টারের মাধ্যমে দেখে গিয়েছিলেন।
পথের পাঁচলীতে অভিনয় করার আগে দুটি ছবিতে তিনি অভিনয় করেছিলেন। ছবি দুটি হল:
এছাড়াও, তিনি ১৯৩২ খ্রিস্টাব্দে রবীন্দ্রনাথ ঠাকুরের পরিচালনায় "নটীর পূজা" তে মঞ্চে অভিনয় করেন।
প্রথম ভারতীয় অভিনেতা/অভিনেত্রী হিসাবে আন্তর্জাতিক ম্যানিলা ফিল্ম ফেস্টিভ্যালে তিনি সেরা পুরস্কার পান, কিন্তু তার আগেই, ১৯৫৫ সালে ইনফ্লুয়েঞ্জা রোগে ৮৩ বছর বয়সের চুনীবালা দেবী মারা যান।
"এমন অনেক অভিনেতা আছেন যাদের সঙ্গে একবার বৈ দু'বার কাজ করার সুযোগ আসেনি।এ ব্যাপারে সবচেয়ে বেশি আফসোস হয়েছিল চুনিবালা দেবীর ক্ষেত্রে। পথের পাঁচালির কাজ যখন চলছে, তখনই একদিন বিভূতিভূষণের একটি ছোটগল্পের সাথে অকস্মাৎ পরিচয় হয়। গল্পের নাম ' দ্রবময়ীর কাশীবাস '। পরেরদিনই চুনিবালা দেবীকে জানালাম যে,ইন্দির ঠাকরুণের পরে তাঁকে আরেকটি চরিত্রে অভিনয় করতে হবে। দ্রবময়ীর কাহিনী শুনে চুনিবালা উৎফুল্ল হয়ে উঠলেন। কিন্তু এই দ্বিতীয় সুযোগটি আর কোনদিন আসেনি। পথের পাঁচালি মুক্তি পাবার অল্প কয়েক দিন আগেই চুনিবালা কোমর ভেঙে শয্যা নেন।আর সেই যে শরীর ভাঙল - তারপর থেকে তাঁর পরলোকগমন পর্যন্ত আর কর্মক্ষমতা ফিরে আসেনি। দ্রবময়ীর কাহিনী বইয়ের পাতাতেই রয়ে গেল।চুনিবালার অভাব পূরণ করার মত অভিনেত্রী এদেশে আর আছে কি? মনে হয় না।"
অভ্যন্তরীণ শক্তি

অভ্যন্তরীণ শক্তি বলতে কোন বস্তুর কণিকাসমূহের (অণু, পরমাণু) স্পন্দন গতি, আবর্তন গতি, রৈখিক গতি এবং এদের মধ্যে ক্রিয়াশীল বিভিন্ন প্রকার বলের দরুন উদ্ভূত সৃষ্ট মোট যে শক্তি বস্তুর মধ্যে নিহিত থাকে এবং যে শক্তিকে কাজে ও অন্যান্য শক্তিতে রুপান্তরিত করা যায় তাকে বোঝায়।
বাস্তবে কোন বস্তুর অভ্যন্তরীণ শক্তির পরিমাপ অপেক্ষা অভ্যন্তরীণ শক্তির পরিবর্তনের পরিমাপ বেশি কঠিন। কোন বস্তুতে প্রদত্ত যে পরিমাণ তাপ বস্তুর মধ্যে নিহিত থেকে বস্তুর তাপমাত্রার পরিবর্তন ঘটায়, সে পরিমাণ তাপশক্তিকে ঐ বস্তুর অন্তঃস্থ বা অভ্যন্তরীণ শক্তির পরিবর্তন বলে। অভ্যন্তরীণ শক্তির পরিবর্তনকে দ্বারা প্রকাশ করা হয়।
রক ক্লাইম্বিং

রক ক্লাইম্বিং হচ্ছে সেসকল কার্যক্রম যেখানে একজন অংশগ্রহণকারী একটি প্রাকৃতিক পর্বত বা কৃত্রিমভাবে তৈরি পর্বতে আরোহণ করে থাকেন । এক্ষেত্রে লক্ষ্য বা উদ্দেশ্য হলো সফলভাবে পর্বতের চূড়ায় পৌঁছানো ।
দুইশত বি সি পুরোনো চিত্রে চীনা রক ক্লাইম্বিং এর চিত্র পাওয়া যায়। ১২শ শতা্ব্দীতে আমেরিকাতে পাহাড়ের খাঁজে বসবাসকারী আনাসাজি-দেরকে দক্ষ পর্বতারোহী বলে মনে করা হতো । ১৮৮০ সালের দিকে ইউরোপে পর্বতারোহন অত্যন্ত জনপ্রিয় হয়ে উঠে ।[২]
‘হাউ টু রক ক্লাইম্ব’ এ জন লং বলেন যে দক্ষ পর্বতারোহীর ক্ষেত্রে শুধুমাত্র চূঁড়ায় পৌঁছানোই যথেষ্ট নয়; বরং সে কীভাবে পর্বতারোহণ করছে তা একটি জরুরি ও লক্ষণীয় বিষয় ।
বর্তমান সময়ে যে পর্বতরোহণ করা হয় তার বেশিরভাগকেই বলা যেতে পারে ফ্রি ক্লাইম্বিং বা মুক্ত আরোহণ পদ্ধতি-পাহাড়ে আরোহণ করা হয় মূলত নিজের শারীরিক শক্তি সামর্থ্যের উপর নির্ভর করে-যা এইড ক্লাইম্বিং এর বিপরীত ।
এখনও এটি উঁচু দেয়াল বেয়ে উঠার ক্ষেত্রে জনপ্রিয় পদ্ধতি । এ পদ্ধতিতে একজন আরোহী একের পর এক নিরাপদ গিয়ার স্থাপনের মাধ্যমে সাবলীলভাবে দেয়াল বেয়ে উঠে ।
এক্ষেত্রে একজন আরোহীকে মূলত নিজের শারীরিক শক্তি সামর্থ্যের উপর নির্ভর করতে হয় । এই পদ্ধতিটি পর্বতারোহণের ক্ষেত্রে খুবই প্রচলিত একটি পদ্ধতি । ফ্রি ক্লাইম্বিং এর ক্ষেত্রে খুঁটিতে বাঁধা রশি ব্যবহার করা হতে পারে । রশি এবং অন্যান্য প্রয়োজনীয় সরঞ্জামাদি নিরাপত্তার লক্ষ্যে ব্যবহৃত হয় ।[৭]
এছাড়াও অন্যান্য পদ্ধতিগুলো হচ্ছে- বোল্ডারিং, সোলো ক্লাইম্বিং, ট্র্যাড ক্লাইম্বিং, ডিপ ওয়াটার সোলোয়িং, ফ্রি সোলোয়িং, রোপড সোলো ক্লাইম্বিং, লিড ক্লাইম্বিং, মাল্টি পীচ ক্লাইম্বিং, স্পোর্টস ক্লাইম্বিং, ট্র্যাডিশনাল ক্লাইম্বিং ইত্যাদি ।
সফলভাবে বিভিন্ন ধরনের পর্বত আরোহণের জন্য বিভিন্ন ধরনের পদ্ধতি ও কৌশল ব্যবহৃত হয় ।
ক্রাক ক্লাইম্বিং হচ্ছে পর্বতারোহণর এমন এক পদ্ধতি, যেখানে বিশেষ আরোহণ কৌশল ব্যবহার করে পাহাড়ের ফাটল বেয়ে চূঁড়ায় আরোহণ করতে হয় । ফাটলগুলো আকারে হাতের আঙুল হতে আরোহীর পুরো দেহের সমান আকারের হতে পারে ।
এক্ষেত্রে দুইজন পর্বতারোহী একসাথে পাহাড়ে আরোহণ করে থাকে । উপরের আরোহী যে গিয়ার স্থাপন করে, নিচের আরোহী তার সাহায্যে উপরে আরোহণ করে থাকে । যখন উপরের আরোহীর গিয়ারের সংখ্যা কমে যায়, তখন তারা একটি বিলে স্টেশন প্রস্তুত করে এবং নিচের আরোহীর নিকট হতে প্রয়োজনীয় গিয়ার সংগ্রহ করে ।
এসকল পদ্ধতি বা কৌশল ছাড়াও রয়েছে স্ল্যাব ক্লাইম্বিং এবং ফেস ক্লাইমিং কৌশল ।
বিভিন্ন দেশ বা অঞ্চলের ক্লাইম্বিং কমিউনিটি ক্লাইম্বিং রুটের উপর ভিত্তি করে তাদের নিজস্ব রেটিং নির্ধারন করেছে । যেহেতু মানুষের পর্বতারোহণের সম্পূর্ণ সক্ষমতা নির্দিষ্ট করে নির্ধারন করা সম্ভব নয়, তাই এ রেটিং পদ্ধতিগুলো অনেক ক্ষেত্রেই পরিবর্তনশীল ।[৮]
পাহাড়ের মত করে কৃত্রিমভাবে তৈরীকৃত বিল্ডিংগুলো ইনডোর ক্লাইম্বিং এর জন্য ব্যবহৃত হয় । ইনডোর ক্লাইম্বিং এর মাধ্যমে একজন পর্বতারোহী তার রক ক্লাইম্বিং এর দক্ষতা বৃদ্ধি করতে পারেন । অনেকেই শারীরিক কসরৎ কিংবা নিছক মজার জন্য এ ধরনের ক্লাইম্বিং এ অংশগ্রহণ করে থাকেন ।
আউটডোর ক্লাইম্বিং এর জন্য সাধারণত রৌদ্রজ্বল দিনগুলো বেছে নেওয়া হয়, যেন আরোহীরা সহজে চূড়ায় আরোহণ করতে পারেন । তবে, অনেক দক্ষ পর্বতারোহী ক্লাইম্বিং এর জন্য প্রতিকূল আবহাওয়া অথবা রাতকে বেছে নেন ।
অধিকাংশ পর্বতারোহীগণ বিশেষ রাবারের জুতা যা আকারে সাধারণ জুতার চেয়ে ছোট আকারের হয়ে থাকে, ব্যবহার করে থাকেন । এছাড়া হাতের ঘামকে শুকানোর জন্য ম্যাগনেশিয়াম কার্বোনেট, যা ক্লাইম্বিং চক নামে পরিচিত, ব্যবহার করে থাকেন । পর্বতারোহীদের জন্য অপর একটি অপরিহার্য সরঞ্জাম হলো রোপ বা রশি । অনেক পর্বতারোহী নিরাপত্তার লক্ষ্যে হেলমেট ব্যবহার করে থাকেন ।
রোল্যান্ড ব্ল্যাক

রোল্যান্ড ব্ল্যাক (; জন্ম: ২২ জুলাই, ১৯৭১) উত্তর আয়ারল্যান্ডের ডেরি এলাকায় জন্মগ্রহণকারী বিশিষ্ট আইরিশ আন্তর্জাতিক ক্রিকেট আম্পায়ার। ২০১৬ সালে আইসিসি সহযোগী ও অনুমোদিত আম্পায়ার তালিকায় অন্তর্ভুক্ত হন।
১৪ জুলাই, ২০১৬ তারিখে আয়ারল্যান্ড বনাম আফগানিস্তানের মধ্যকার একদিনের আন্তর্জাতিক খেলা পরিচালনার মাধ্যমে আম্পায়ার জীবনের সূত্রপাত ঘটে। মূলতঃ ১০ জুলাই আম্পায়ার হিসেবে তার অভিষেক হবার কথা ছিল। কিন্তু বৃষ্টির কারণে কোন বল মাঠে গড়ানো ছাড়াই খেলাটি পরিত্যক্ত ঘোষিত হয়। ৫ সেপ্টেম্বর, ২০১৬ তারিখে আয়ারল্যান্ড ও হংকংয়ের মধ্যকার টুয়েন্টি২০ আন্তর্জাতিকে আম্পায়ার হিসেবে অভিষিক্ত হন তিনি।
জহুরিচাঁপা

জহুরিচাঁপা (বৈজ্ঞানিক নাম "Magnolia liliifera") Magnoliaceae পরিবারের একটি সপুষ্পক উদ্ভিদ প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
জহুরিচাঁপা এক প্রকার ফুলের গাছ। জহুরিচাঁপা মূলত জাভা দ্বীপপুঞ্জের গাছ। ২ মিটার উঁচু চির সবুজ ঝোপাল গাছ। পাতা ভল্লাকার, ৭ থেকে ১২ সেমি লম্বা, খসখসে। আগা ও গোড়ার দিক সরু। হলদেটে-সাদা, সুগন্ধি, প্রায় ৩ সেন্টিমিটার চওড়া, সবুজ বত্তাংশে আংশিক ঢাকা থাকে। বাটিবৎ, সম্পূর্ণ খোলা না, পাপড়ি ৬-৯টি। গ্রীষ্ম-বর্ষায় বেশি ফুল ফোটে, পাতার গোড়া থেকে একেকটি ফোটে সন্ধ্যার আগে আগে। কলম কেটে চাষ হয়।
আশালতা সিংহ

আশালতা সিংহ (১৯১১-১৯৮৩) ছিলেন একজন বাঙালি ঔপন্যাসিক।
আশালতা সিংহ বিহারের ভাগলপুরে জন্মগ্রহণ করেন। বাল্যশিক্ষার হাতেখড়ি গৃহের ভিতরেই। আশালতা সিংহ এগারো বছর বয়সে বাবার সঙ্গে কলকাতায় এসে উঠেন বেলতলা রোডের বাড়িতে। তের বছরের ১৯২৪ সালে বীরভূমের বাতিকার গ্রামের জমিদার বাড়ির বউ হতে হয়েছে।
বর্তমান শতকে তিরিশের দশকে তার গল্প ও উপন্যাস সকলকে চমক দিয়েছিল। সাহিত্য জীবনে খ্যাতি ও অখ্যাতি দুই তিনি পেয়েছিনেন। "প্রবাসী", "বসুমতী", "বিচিত্রা" সব বড় বড় কাগজে লিখেছেন।
তার প্রকাশিত গ্রন্থ-
পরবর্তীকালে তিনি জীবনী লিখেন-
ক্যারোলিনা প্লিস্কোভা

ক্যারোলিনা প্লিস্কোভা (, জন্ম ২১ মার্চ ১৯৯২) একজন চেক টেনিস খেলোয়াড়।
প্লিস্কোভা  তার কর্মজীবনে  ডব্লিউটিএ ট্যুরেে ছয়টি একক এবং পাঁচটি দ্বৈত টেনিস শিরোনাম , সেইসাথে  ITF সার্কিটেে দশটি একক এবং ছয়টি দ্বৈত টেনিস শিরোনাম জিতেছেন। ১৭ আগস্ট ২০১৫তে, পৃথিবীর একক টেনিসে তার স্থান ৭। ২৬ জুন ২০১৬তে, তিনি  দ্বৈত টেনিসে বিশ্বের ১৯ নম্বর এ  স্থান করে নেন। জুনিয়র হিসেবে ক্যারোলিনা প্লিস্কোভা ২০১০ সালে অস্ট্রেলিয়ান ওপেনের মেয়েদের সিঙ্গলসে ফাইনালে লরা রবসনকে পরাজিত করেন। ২০১৫ ফেড কাপ ওয়ার্ল্ড গ্রুপ ফাইনালে দুটি ম্যাচে জেতা সহ, ফেড কাপে চেক প্রজাতন্ত্রের জন্য খেলে প্লিস্কোভার জয়পরাজয় রেকর্ড হল ৯-২ ।
প্লিস্কোভা লোউনিতে জন্মগ্রহণ করেন।তার মাতার নাম মার্টিনা প্লিস্কোভা এবং পিতার নাম রাডেক প্লিস্কোভা । তার একটি যমজ বোন আছেন যাঁর নাম ক্রিস্টিনা। ক্রিস্টিনাও,একজন টেনিস খেলোয়াড়।তিনি ২০১০ সালে জুনিয়র উইম্বিল্ডেন জেতেন।
"Current through 2016 Wimbledon Championships."
এম ফাতেমা খানম

এম ফাতেমা খানম (জন্ম: ১৮৯৪) একজন সৃজনশীল লেখিকা এবং সমাজ সংস্কারক ছিলেন। তিনি বেগম রোকেয়ার সাথে নারীমুক্তির আন্দোলনে অংশ নেন।
ফাতেমা খানম মানিকগঞ্জের তাসবিভাঙ্গা গ্রামে জন্মগ্রহণ করেন। তার পিতার নাম রইসউদ্দিন আহমদ। তিনি রেলওয়ের পুলিশে কর্মরত ছিলেন। প্রাতিষ্ঠানিক শিক্ষার সুযোগ না পেলেও বাড়িতে লেখাপড়া শিখেন। বাংলা, আরবি, উর্দু, হিন্দি, ইংরেজি ফারসি ভাষায় তার ছিলো দক্ষতা । এগারো বছর বয়সে এক পীরের সাথে বিয়ে হয় তার। স্বামী নারীশিক্ষা ও নারী স্বাধীনতার বিরোধী হওয়ায় তার বিদ্যাচর্চায় বাঁধা আসে। এক পর্যায়ে স্বামীর গৃহ ত্যাগ করে কলকাতায় চলে আসেন ফাতেমা খানম। বাকি জীবনে নারীশিক্ষার জন্য কাজ করেন। তার মৃত্যুর পরে একটি গল্পের বই "সপ্তর্ষি" প্রকাশ পায়।
তিনি ১ জুলাই, ১৯৫৭ সালে ঢাকায় মারা যান।
কিংসমিড ক্রিকেট গ্রাউন্ড

কিংসমিড হচ্ছে দক্ষিণ আফ্রিকার কোয়া-জুলু নাটাল প্রদেশের ডারবানে অবস্থিত একটি ক্রিকেট মাঠ। এটি সাহারা স্টেডিয়াম কিংসমিড এর অধীনে বিজ্ঞাপনী উদ্যোগে পরিচালিত হয়ে থাকে যেখানে সাহারা আইটি শিল্পের একটি পৃষ্ঠপোষক ট্রেডমার্ক হিসেবে পরিচিত। মাঠটির ধারণক্ষমতা প্রায় ২৫,০০০। যদিও ঘাস দিয়ে উপরিভাগকে প্রদর্শিত এলাকা হিসেবে তৈরী করা হয়েছে। মাঠটির শেষ প্র্রান্ত নাম রাখা হয়েছে আমজেনি এন্ড (উত্তর) এবং ওল্ড ফোর্ট রোড (দক্ষিণ) পার্শ্বস্থ। এটা কোয়া-জুলু নাটাল প্রদেশের ডলফিন ক্রিকেট দলের ঘরোয়া মাঠ।
মাঠটিতে প্রথমবারের মত দক্ষিণ আফ্রিকা জাতীয় ক্রিকেট দলের হয়ে ঘরোয়া টেস্ট ক্রিকেট আয়োজন করে এবং পরবর্তীতে ১৯৩৯ খ্রীঃ ইংল্যান্ড ক্রিকেট দলের বিপক্ষে টেস্ট ক্রিকেটের আয়োজন করে।
চাদর ট্রেক

চাদর ট্রেক বা জাংস্কার গিরিসঙ্কট ভারতীয় রাজ্য জম্মু ও কাশ্মীরের জান্সকার অঞ্চলের লাদাখের একটি শীতকালীন-পথ। এই পথের দুই ধারের প্রাচীরগুলি প্রায় ৬০০ মিটার উচ্চ উল্লম্ব খাড়া পাহাড় এবং কোথাও কোথাও জাংস্কার নদী (সিন্ধুর উপনদী) মাত্র ৫ মিটার প্রশস্ত। শীতকালে জাংস্কার উপত্যকায় পৌছবার একমাত্র পথ, জমে যাওয়া জাংস্কার নদী প্রদান করে। স্থানীয়রা এবং পর্যটকরা শীতকালে এই জমে যাওয়া বরফের রাস্তাটি ব্যবহার করেন, যেটি চাদর ট্রেক নামে বিখ্যাত। স্থানীয় অধিবাসী মানুষ শতাব্দী ধরে এই পথে যাতায়াত করে বাণিজ্য করেছেন।
ট্রেক সম্বন্ধিত: চাদর ট্রেক ভারতের একটি দুঃসাহসিক ট্রেক . স্থানীয় ভাষায় "চাদর" মানে বরফের আস্তরন যেটি নদীকে প্রায় পুরোটা আবরিত করে রাখে তাকে ইঙ্গিত করে। বরফে ঢাকা জাংস্কার নদীর ওপর পথ চলাকেই মূলত চাদর ট্রেক বলা হয়। গরমের সময় এই নদীীতে উৎসাহী পর্যটকরা রাফটিং করেন, যেটি শীতকালে, একটি বরফেের চাদরেে রূপান্তরিত হয় যেখানে বিখ্যাত চাদর ট্রেক সঞ্চালিত হয়.
অনেক বছর ধরে চাদর ট্রেক সারা বিশ্ব থেকে পর্যটকদের আকৃষ্ট করেছে। এটা সবচেয়ে উত্তেজনাপূর্ণ এবং প্রতিস্পর্ধাযুক্ত ট্রেকিং যার মোট দূরত্ব প্রায় ১০৫কিমি (পায়ে হেঁটে), গড়ে প্রতিটি দিন ১৫-১৭ কিমি দূরত্ব বরফের ওপর, কখনো পাহাড়ের ধার ধরে ট্রেক করতে হয়। চাদর ট্রেকের উপযুক্ত সময়, জানুয়ারি থেকে ফেব্রুয়ারি, যখন তাপমাত্রা, কখনও কখনও, -৩০ থেকে -৩৫ ডিগ্রীতে নামে , যাতে জাংস্কার নদী, একটি মনোরম ক্রীস্টাল হ্রদের মত দেখায়।.
চাদর বরাবর নির্মীয়মান রাস্তা: লেহ এবং জাংস্কারের মধ্যে সারাবছর যোগাযোগ রাখার জন্য বর্তমানে, একটি রাস্তা নির্মাণাধীন আছে এবং আশা করা হচ্ছে সম্পূর্ণ করতে কয়েক বছর লাগবে। দীর্ঘকাল ধরে এই রাস্তাটি স্থানীয়দের দাবি ছিল এবং রাস্তাটি হলে তাদের জীবন অনেক সহজ হবে, বিশেষভাবে শীতকালে চিকিৎসা ইত্যাদী জরুরী প্রয়োজনে। রাস্তা নির্মাণ হলে স্থানীয় বন্যপ্রাণী, মূলত অধরা তুষার চিতাবাঘের জীবন বিঘ্নিত হবে।শীতকালে, তুষার চিতার যাতায়াতের রাস্তা ছিল এটি , কিন্তু এখন তাদের আরো উচ্চ উপত্যকায় বসবাস শুরু করতে হবে। একবার রাস্তা শুরু হলে, নদীপথ ধরে চাদরে চলার একটি ঐতিহ্যগত সংস্কৃতি শেষ হয়ে যাবে
হিংগলবাজ

হিংগলবাজ(বৈজ্ঞানিক নাম: "Charaxes bernardus (Fabricius)") এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। হিংগলবাজ এর ডানার উপরের অংশের রঙ লালচে বাদামী অথবা ফিকে কমলা-বাদামী বর্ণের হয়। ডানার শীর্ষে বাদামী অথবা কালো ছোপ থাকে এবং ডানার ধারে ছোট ছোট কালো দাগ দেখা যায়। ডানার নিচের দিকের অংশে অসমান ঢেউ খেলানো কালচে বাদামী ছোপ এবং সাদাটে আঁকাবাঁকা পটি থাকে।
হিংগলবাজ এর প্রসারিত অবস্থায় ডানার আকার ৮০-১০০ মিলিমিটার দৈর্ঘ্যের হয়।
হিংগলবাজ এর উপপ্রজাতিসমূহ হল- 
ভারতে প্রাপ্ত হিংগলবাজ এর উপপ্রজাতিসমূহ হল-
এই প্রজাতি ভারত এর (সিকিম থেকে অরুণাচল প্রদেশ ও উত্তর-পূর্ব ভারত), নেপাল, ভুটান এবং মায়ানমার এর বিভিন্ন অঞ্চলে দেখা যায়।
বাংলাদেশ কমার্স ব্যাংক লিমিটেড

বাংলাদেশ কমার্স ব্যাংক লিমিটেড বাংলাদেশের একটি বেসরকারি বাণিজ্যিক ব্যাংক। এটি ১৯৯৮ সালের ১ জুন ব্যাংক কোম্পানি আইন ১৯৯১- এর অধীনে প্রতিষ্ঠিত হয় এবং কোম্পানি আইন ১৯৯৪-এর অধীনে পাবলিক লিমিটেড কোম্পানি হিসেবে নিবন্ধিত হয়। ব্যাংকটির প্রধান কার্যালয় ৫২-৫৩, দিলকুশা বাণিজ্যিক এলাকা, মতিঝিল, ঢাকা, বাংলাদেশে অবস্থিত।
বাংলাদেশ কমার্স অ্যান্ড ইনভেস্টমেন্ট লিমিটেড অবসায়নের মাধ্যমে বাংলাদেশ কমার্স ব্যাংক লিমিটেড প্রতিষ্ঠিত হয়। বাংলাদেশ কমার্স অ্যান্ড ইনভেস্টমেন্ট লিমিটেড ২৭ জানুয়ারি ১৯৮৬ সালে ব্যাংক বহির্ভূত আর্থিক প্রতিষ্ঠান হিসেবে প্রতিষ্ঠিত হয়ে ব্যবসায় পরিচালনা করছিল। কিন্তু, ১৯৯২ সালে প্রতিষ্ঠানটি গভীর তারল্য সংকটে পরে, ফলে বাংলাদেশ ব্যাংক এটির কার্যক্রম পরিচালনায় নিষেধাজ্ঞা দিয়ে প্রশাসক নিয়োগ দেয়। পরবর্তীতে, বাংলাদেশ ব্যাংকের সুপারিশক্রমে বাংলাদেশ সরকার প্রতিষ্ঠানটিকে বিলুপ্ত ঘোষণা করে ১৯৯৮ সালের ১ জুন বাংলাদেশ কমার্স ব্যাংক প্রতিষ্ঠা করে। ব্যাংকটি পরিচালনায় সরকার ৯ সদস্যবিশিষ্ট একটি পরিচালনা পর্ষদ নিয়োগ দেয়। ১৯৯৯ সালের ১৬ সেপ্টেম্বর বাংলাদেশ কমার্স ব্যাংক লিমিটেড তফশিলি বাণিজ্যিক ব্যাংক হিসেবে কার্যক্রম শুরু করে।
বর্তমানে ব্যাংকটি পরিচালনায় ১০ সদস্যের একটি পরিচালনা পর্ষদ নিয়োজিত রয়েছেন। অন্যদিকে, এটির সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান ইঞ্জিঃ রশিদ আহমেদ চৌধুরী এবং প্রধান নির্বাহী কর্মকর্তা ও ব্যবস্থাপনা পরিচালক মোঃ তাজুল ইসলাম 
ব্যাংকটির মালিকানার প্রায় ৫১ শতাংশ রয়েছে সোনালী ব্যাংক পিএলসি, জনতা ব্যাংক পিএলসি, অগ্রণী ব্যাংক পিএলসিসহ স্বায়ত্তশাসিত বিভিন্ন সরকারি প্রতিষ্ঠানের হাতে এবং বাকি ৪৯ শতাংশ মালিকানা বিভিন্ন ব্যক্তি ও বেসরকারি প্রতিষ্ঠানের হাতে।
বাংলাদেশ জাতীয় মহিলা অনূর্ধ্ব-১৭ ফুটবল দল

বাংলাদেশ অনূর্ধ্ব-১৭ জাতীয় নারী ফুটবল দল এএফসি অনূর্ধ্ব-১৭ মহিলা চ্যাম্পিয়নশিপ এবং ফিফা অনূর্ধ্ব-১৭ মহিলা চ্যাম্পিয়নশিপ ফুটবলে বাংলাদেশের প্রতিনিধিত্ব করে। বাংলাদেশ ফুটবল ফেডারেশন এর নিয়ন্ত্রক। দলটি ২০১৭ সালের সেপ্টেম্বর মাসে থাইল্যান্ডে অনুষ্ঠিত হওয়া ২০১৭ এএফসি অনূর্ধ্ব-১৬ মহিলা চ্যাম্পিয়নশিপে খেলার যোগ্যতা অর্জন করে। ২০১৯ সালেও তারা থাইল্যান্ডে অনুষ্ঠিতব্য এএফসি অনূর্ধ্ব ১৬ চ্যাম্পিয়নশিপে খেলার যোগ্যতা অর্জন করে।
"নিম্নলিখিত খেলোয়াড়দের ২০১৭ এএফসি অনূর্ধ্ব-১৬ প্রমীলা চ্যাম্পিয়নশিপ বাছাই এর জন্য ডাকা হয়।
মিলোস রায়োনিক

মিলোস রায়োনিক একজন কানাডিয়ান পেশাদার টেনিস খেলোয়াড়।
মিলোস রায়োনিক ১৯৯০ সালের ২৭ ডিসেম্বর মন্টিনিগ্রোর সার্ব অধ্যুষিত এলাকায় জন্মগ্রহণ করেন। মাত্র ৩ বছর বয়েসে ১৯৯৪ সালে তার পরিবারসহ কানাডায় চলে আসে। তার পিতা-মাতা দুজনই প্রকৌশলী।
৬ বছর বয়সে ব্রামেলি টেনিস ক্লাবে ভর্তি হন। ২০০৩ সালে ১২ বছর বয়সে আন্তর্জাতিক টেনিস ফেডারেশন আয়োজিত একটি প্রতিযোগিতায় অংশগ্রহণ করেন। ২০০৬ সালে তিনি 'প্রিন্স কাপ ডাবল' জয় করেন। 
জিকা ভাইরাসে আক্রান্ত হওয়ার আশঙ্কায় তিনি ২০১৬ সালে রিও অলিম্পিকে অংশগ্রহণ করেনি।
২০১৪ সালে কানাডায় অনুষ্ঠিত হোপম্যান কাপের শিরোপা জেতেন।
৮ নং ক্রোমোজোম (মানবদেহ)

৮ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমের দুই সেট থাকে। ৮ নং ক্রোমোসমে ১৪৫ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪.৫ থেকে ৫.০%।
ক্রোমোজোমটিতে দুইটা বাহু আছে, ৮p এবং ৮q। সংক্ষিপ্ত বাহু ৮p তে আছে ৪৫ মিলিয়ন ভিত্তি জোড়া, যা জিনোমের প্রায় ১.৫% এবং ৪৮৪টি জীন ও ১১০টি সিউডোজিন (এগুলোর প্রোটিন তৈরীর ক্ষমতা নেই) ধারণ করে; এর প্রায় ৮% জীন মস্তিষ্কের উন্নয়ন এবং অন্যান্য কাজ করে, আর প্রায় ১৬% ক্যান্সারে জড়িত। ৮p র রয়েছে উচ্চমাত্রার মিউটেশন ক্ষমতা, যার প্রভাবে মানুষ আর শিম্পাঞ্জীর মধ্যে বিশাল জেনেটিক পার্থক্য লক্ষ করা যায়। এর ফলে বুঝা যায় উচ্চ মাত্রার পরিব্যক্তির ফলে মানব মস্তিষ্কের বিবর্তন ত্বরান্বিত হয়েছে, অর্থাৎ মানব মস্তিষ্কের বিবর্তনে এ পরিব্যক্তির অবদান আছে।
গবেষকগণ প্রত্যেক ক্রোমোজোমে অবস্থিত জিনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোজোম ৮ সম্ভবত ৭০০ থেকে ১০০০ টা জিন ধারণ করে।
নিচে মানব ক্রোমোজোম ৮ এর জিন গণনা অনুমানের কয়েকটি দেয়া হল। গবেষকরা জিন শনাক্তকরণ-এ ভিন্ন উপায় অবলম্বন করায় প্রত্যেক ক্রোমোজোমে জিনসংখ্যা ভিন্ন হয়। বিভিন্ন প্রকল্পের মধ্যে সহযোগিতামূলক ঐক্যমত্য কোডিং সিকোয়েন্স প্রকল্প (সিসিডিএস) একটি অত্যন্ত রক্ষণশীল কৌশল গ্রহণ করে। সুতরাং সিসিডিএসের জিন সংখ্যার পূর্বাভাস মানব প্রোটিন-কোডিং জিনের মোট সংখ্যার নিম্নসীমার প্রতিনিধিত্ব করে
নিচে মানব ক্রোমোজোম ৮ এর জিনের আংশিক তালিকা রয়েছে। সম্পূর্ণ তালিকার জন্য ডানদিকে তথ্যছকে লিঙ্কটি দেখুন।
ক্রোমোজম ৮ এর সাথে সম্পৃক্ত নিম্নোক্ত রোগসমূহ দেখা যায়:
২৩ নং ক্রোমোজোম (মানবদেহ)
জলতাপীয় রন্ধ্র

পৃথিবীপৃষ্ঠের ফাটল বা রন্ধ্র দিয়ে যখন ভূতাপের ফলে উত্তপ্ত পানি নির্গত হয়, তখন সেই রন্ধ্র, ফাটল বা চিড়কে জলতাপীয় রন্ধ্র বলে। গভীর সমুদ্রে যখন লবণাক্ত পানি আগ্নেয় ম্যাগমার সাথে মিশ্রিত হয় তখনই জলের তাপমাত্রা ৩৫০ ডিগ্রি সেলসিয়াস পর্যন্ত পৌঁছে। এই রন্ধ্র অন্য গ্রহেও পাওয়া যায়। তবে পৃথিবীতে সাধারণত সক্রিয় আগ্নেয়গিরির আশেপাশে, হটস্পটে, যেখানে মহাদেশীয় পাতগুলির মধ্যে সংঘর্ষ হয়, বা একে অন্যের উপর দিয়ে চলে যায়, সেসমস্ত জায়গায় পাওয়া যায়। ১৯৭৭ সালে প্রথম গ্যালাপোগাস দ্বীপের আশেপাশে আবিষ্কৃত হয় সমুদ্রের জলতাপীয় রন্ধ্র।